ריצ'רד תומאס

ריצ'רד ארל תומאס (באנגלית: Richard Earl Thomas; נולד ב-13 ביוני 1951) הוא שחקן אמריקאי. תפקידו הידוע ביותר הוא בדמות ג'ון-בוי וולטון בסדרת הדרמה "משפחת וולטון"  של רשת CBS. על הופעתו בסדרה זכה תומאס בפרס אמי, והיה מועמד לפרס אמי נוסף ולשני פרסי גלובוס הזהב.

מ-2013 עד 2016 כיכב תומאס בסדרה "האמריקאים" של רשת הכבלים FX.

קורות חייו
תומאס נולד ב-1951 במנהטן, בנם של ברברה וריצ'רד ס. תומאס. הוריו היו רקדנים בניו יורק סיטי בלט ובבעלותם היה בית ספר לבלט בניו יורק. תומאס למד בבית הספר אלן סטיבנסון ובבית הספר מקבורני במנהטן. ב-1958 בגיל שבע הופיע לראשונה בברודוויי במחזה "Sunrise at Campobello" וגילם את ג'ון רוזוולט, בנו של הנשיא לעתיד פרנקלין דלאנו רוזוולט.

קריירה
הקריירה הטלוויזיונית של תומאס החלה ב-1959 בהפקה של "בית הבובות" מאת הנריק איבסן בכיכובם של ג'ולי האריס, כריסטופר פלאמר ויום קרונין. הוא התחיל להופיע בטלוויזיה בשעות היום באופרות סבון כגון "The Edge of Night" בתפקיד בן שולץ ב-1961, ובסדרה "כשהעולם מסתובב" בדמות טום יוז בשנים 1966 ו-1967, ששודרה מעיר הולדתו מנהטן.

התפקידים החשובים הראשונים של תומאס בקולנוע היו ב-1969 בסרט "ניצחון" בכיכובו של פול ניומן על אודות מרוצי מכוניות, ובסרט "קיץ אחרון" גם מ-1969, יחד עם ברוס דוויסון וברברה הרשי. ב-1971 כיכב תומאס בסרט "Red Sky at Morning" שנכשל מבחינה מסחרית.

ממוזער|תומאס בסט של הסדרה "משפחת וולטון, 1973

תומאס זכה להכרה ברחבי המדינה כשגילם את ג'ון-בוי וולטון בסדרת הדרמה משנות השבעים של המאה העשרים "משפחת וולטון", שהייתה מבוססת על חייו של כותב הסדרה ארל האמר ג'וניור. תומאס השתתף ב-1971 בפרק הפיילוט "The Homecoming", ואחר כך שיחק ברציפות ב-122 פרקים עד 17 במרץ 1977. תומאס עזב את הסדרה והשחקן רוברט וייטמן החליף אותו בדמות ג'ון, אבל הוא חזר וגילם את הדמות בשלושה סרטי טלוויזיה על משפחת וולטון בשנים 1993 עד 1997. ב-1973 זכה תומאס בפרס אמי לשחקן הטוב ביותר בסדרת דרמה על תפקיד זה. באותה שנה נרשם תומאס לקולומביה קולג' אבל עזב אחרי שנה אחת.

ב-1972 שיחק תומאס בתפקיד המנוגד לתדמית שלו בדמות רוצח ואנס בשם קנת' קינסולבינג במותחן האימה "You'll Like My Mother" לצדה של פטי דיוק. ב-1974 הופיע בסרט הטלוויזיה "The Red Badge of Courage" בתפקיד הטוראי הנרי פלמינג, וב-1979 שיחק בתפקיד פול באומר בסרט הטלוויזיה "במערב אין כל חדש". עוד שיחק בסרטי טלוויזיה בדמות ג'ים בנו הצעיר של קולונל וורנר בסרט "שורשים: הדור הבא" (המשך לסדרה זוכת האמי "שורשים"; בתפקיד הראשי בסרט הביוגרפי "Living Proof: The Hank Williams, Jr., Story" (מ-1983); בדמות ויל מוסופ ב"בחירתו של הובסון" (1983), הנרי דורי ב-"The Master of Ballantrae" (מ-1984); מרטין קמפבל ב-"Final Jeopardy"; ובתפקיד ביל דנברו המבוגר במיני-סדרה "Stephen King’s It" (מ-1990).

ב-1980 חזר תומאס להופיע בברודוויי אחרי 12 שנים כשחקן מחליף במחזה "Fifth of July" מאת לנפורד וילסון. ב-1987 הופיע על הבמות בפילדלפיה ובוושינגטון בהצגת יחיד "Citizen Tom Paine". ב-1993 שיחק בתפקיד הראשי בהפקה בימתית של המחזה "ריצ'רד השני".

ב-1981 יצא לאור ספר שירים שכתב תומאס בשם "Glass". הספר יצא לאור במהדורה מוגבלת בהוצאת "Kenward Elmslie's Z Press".

ב-1990 שיחק תומאס בעיבוד הטלוויזיוני של הספר "זה" מאת סטיבן קינג בדמות ביל המבוגר.
ב-1995 כיכב תומאס יחד עם מורין או'הרה ואנט אוטול בסרט "The Christmas Box" של ערוץ הולמרק. אוטול ותומאס הופיעו יחד בסרט "זה" חמש שנים לפני כן בתפקידי בוורלי מארש וביל דנברו.
ב-1997 וב-1998 הופיע תומאס בסדרת הדרמה "מגע של מלאכים".

בתחילת שנות האלפיים הופיע תומאס במחזה "אמנות" מאת יסמינה רזה יחד עם ג'אד הירש (2001); בהפקה של תיאטרון פאבליק בניו יורק של המחזה "כטוב בעיניכם" (2005); במחזה "Democracy on Broadway" מאת מייקל פריין (2004); ובמחזה "The Stendhal Syndrome" מאת טרנס מקנלי (2004).
ב-2006 החל תומאס לשחק בסיבוב הופעות לאומי במחזה "שנים עשר המושבעים" בעיבודו של רג'ינלד רוז, יחד עם ג'ורג' ונדט בתיאטרון שוברט בניו הייבן קונטיקט, בתפקיד מושבע מספר שמונה.

תומאס סיפק את קולו בפרסומות עבור חברות מרצדס-בנץ, BB&T, ו-Aleve. בקיץ 2008 השתתף תומאס בפרסומות עבור רשת המסעדות Zaxby's.

בשנים 2009 ו-2010 שיחק תומאס בברודוויי במחזה "Race" מאת דייוויד מאמט. את ההצגה ביים מאמט ובין המשתתפים היו ג'יימס ספיידר, דייוויד אלן גריר וקרי וושינגטון. בפברואר ובמרץ 2011 כיכב תומאס במחזה "טימון איש אתונה" בתיאטרון ניו יורק פאבליק.

תומאס משחק בתפקיד משנה בסדרת הדרמה "האמריקאים" של רשת FX שעלתה לשידור בינואר 2013. הוא מגלם את דמותו של פרנק גאד מה-FBI החוקר את הסוכנים הרדומים של ה-KGB בתחילת שנות השמונים בארצות הברית.

חיים אישיים
ב-14 בפברואר 1975 התחתן תומאס עם אלמה גונזלס. לבני הזוג נולד בן אחד, ריצ'רד פרנסיסקו יליד 1976, ושלישיית בנות, ברברה איילה, גווינית' גונזלס ופילאר אלמה, שנולדו ב-26 באוגוסט 1981. בני הזוג התגרשו ב-1993.

ב-20 בנובמבר 1994 התחתן תומאס עם ג'ורג'ינה בישוף. ב-28 ביולי 1996 נולד בנם המשותף, מונטנה ג'יימס תומאס. לפני נישואיה לתומאס היו לבישוף שתי בנות מנישואים קודמים.

פילמוגרפיה
 שנה שם שם באנגלית תפקיד הערות 1959 בית הבובות A Doll's House איבור סרט טלוויזיה 1961 The Defenders ג'וני רמינגטון בפרק "The Boy Between" 1961 Great Ghost Tales קונרדין בפרק "Srendhi Vashtar" 1961 Way Out ג'רמי קילר בפרק "The Croaker" 1961 1, 2, 3 Go! 1961 From These Roots ריצ'רד סדרת טלוויזיה 1961 The Edge of Night בן שולץ ג'וניור סדרת טלוויזיה 1964 A Flame in the Wind סדרת טלוויזיה (פרק אחד) 1965 Seaway מרטין אנרסון בפרק "Last Voyage" 1966 כשהעולם מסתובב As the World Turns תומאס כריסטופר "טומי" 1969 ניצחון Winning צ'ארלי 1969 קיץ אחרון Last Summer פיטר 1969 Marcus Welby, M.D. דניס אלן גרהם בפרק "Echo of a Baby's Laugh" 1970 ד"ר מרקוס ולבי Marcus Welby, M.D. דניס אלן גרהם בפרק "All the Golden Dandelions Are Gone" 1970 בוננזה Bonanza בילי בפרק "The Weary Willies" 1970 Bracken's World אלן בפרק "Fallen, Fallen Is Babylon" 1970 Medical Center טובי טאוורמינה בפרק "Runaway" 1971 Red Sky at Morning ג'ושואה ארנולד 1971 The Homecoming: A Christmas Story ג'ון-בוי וולטון סרט טלוויזיה 1971 The Todd Killings בילי רוי 1971 The F.B.I. ג'ון "צ'יל" צ'ילטון בפרק "The Game of Terror" 1971 Cactus in the Snow הארלי מקינטוש 1972 You'll Like My Mother קני 1972 Sixteen 1972 Night Gallery איאן אוונס בפרק "The Sins of the Fathers" 1972–1977 משפחת וולטון The Waltons ג'ון-בוי וולטון 1973 The Thanksgiving Story סרט טלוויזיה 1973 Match Game 73 1973 The Tonight Show Starring Johnny Carson 1974 The Red Badge of Courage הנרי פלמינג סרט טלוויזיה 1974 Sisters of the Space Age דיבוב 1975 השתיקה The Silence ג'יימס פלוסי סרט טלוויזיה 1977 המופע של מייק דאגלס The Mike Douglas Show 1977 September 30, 1955 ג'ימי ג' 1978 Getting Married מייקל קרבוני 1978 Great Performances בפרק "Dance in America" 1978 משפחת וולטון The Waltons ג'ון-בוי וולטון 1979 No Other Love אנדרו מדיסון סרט טלוויזיה 1979 במערב אין כל חדש All Quiet on the Western Front פול באומר סרט טלוויזיה 1979 Roots: The Next Generations ג'ים וורנר מיני-סדרה 1980 To Find My Son דייוויד בנג'מין סרט טלוויזיה 1980 Battle Beyond the Stars שאד 1981 יחפים בפארק Barefoot in the Park פול בראטר סרט טלוויזיה 1982 פבארוטי וחברים Pavarotti & Friends 1982 ג'וני בלינדה Johnny Belinda ויליאם ריצ'מונד סרט טלוויזיה 1982 Fifth of July קנת' טאלי ג'וניור 1982 Christmas at Kennedy Center with Leontyne Price 1983 Living Proof: The Hank Williams, Jr. Story האנק ויליאמס ג'וניור סרט טלוויזיה 1983 Hobson's Choice ויל מוסאפ סרט טלוויזיה 1984 The Master of Ballantrae הנרי דורי סרט טלוויזיה 1985 Final Jeopardy מרטי קמפבל סרט טלוויזיה 1987 Citizen Tom Paine 1988 Go Toward the Light גרג מדיסון סרט טלוויזיה 1988 Andy Colby's Incredible Adventure 1989 Glory! Glory! הכומר בובי ג'ו סרט טלוויזיה 1990 Andre's Mother קאל פורטר 1990 Common Ground קולין דייבר סרט טלוויזיה 1990 אגדות מעולם המסתורין Tales from the Crypt ד"ר טראסק בפרק "Mute Witness to Murder" 1990 It ביל דנברו מיני-סדרה 1991 Mission of the Shark: The Saga of the U.S.S. Indianapolis לוטננט סטיבן סקוט 1991 Yes Virginia, There Is a Santa Claus ג'יימס או'הנלן סרט טלוויזיה 1992 אלף גיבורים Crash Landing: The Rescue of Flight 232 גארי בראון שם הפצה נוסף "A Thousand Heroes" 1992 לינקולן Lincoln ג'ון היי סרט טלוויזיה 1993 Precious Victims דון ובר סרט טלוויזיה 1993 לינדה Linda פול קאולי סרט טלוויזיה 1993 A Walton Thanksgiving Reunion ג'ון בוי וולטון 1993 I Can Make You Love Me ריצ'רד פארלי שם הפצה נוסף "Stalking Laura" 1994 To Save the Children דייוויד יאנג סרט טלוויזיה 1995 Death in Small Doses ריצ'רד ליון 1995 A Walton Wedding ג'ון בוי סרט טלוויזיה 1995 Down, Out & Dangerous טים וילוס סרט טלוויזיה 1995 The Invaders ג'רי ת'אייר סדרת טלוויזיה (2 פרקים) 1995 בגבולות המסתורין The Outer Limits ד"ר סטיבן לדבטר בפרק "The New Breed" 1995 The Christmas Box ריצ'רד פול אוונס סרט טלוויזיה 1996 West Virginia: A Film History המספר מיני-סדרה 1996 What Love Sees גורדון הולי סרט טלוויזיה 1996 Timepiece ריצ'רד אוונס סרט טלוויזיה 1996 דיינג'רפילד Dangerfield 1996 עולמו של דייב Dave's World 1996 הארץ המובטחת Promised Land ג'ו גרין 1997 משפחת וולטון A Walton Easter ג'ון-בוי וולטון 1997 מגע של מלאכים Touched by an Angel ג'ו גרין בפרק "The Road Home" 1997 Riding the Rails 1997 המופע של רוזי או'דונל The Rosie O'Donnell Show 1997 אלף נחתים ותינוק A Thousand Men and a Baby ד"ר יו "באד" קינן 1998 Big and Hairy ויקטור דיולאפ 1998 משפחת רובינסון השווייצרית The Adventures of Swiss Family Robinson דייוויד רובינסון סדרת טלוויזיה 1998 מגע של מלאכים Touched by an Angel ג'ו גרין בפרק " Saving Grace" 1999 The Million Dollar Kid טד האנטר 1999 It's a Miracle 1999 הפרקליטים The Practice וולטר ארנס בפרק "Committed" 2000מאחורי הערבה: הסיפור האמיתי של לורה אינגלס וילדר Beyond the Prairie: The True Story of Laura Ingalls Wilder צ'ארלס אינגלס 2000 Flight of the Reindeer 2000 In the Name of the People ג'ק מרפי סרט טלוויזיה 2000 נערי הפלא Wonder Boys וולר גסקל 2000 The Christmas Secret ג'רי מקניל סרט טלוויזיה 2000 Bloodhounds Inc. רוברט האנטר 2001 The Miracle of the Cards ד"ר ניל קאסל סרט טלוויזיה 2001 חוק וסדר: מדור מיוחד Law & Order: SVU דניאל וארני בפרק "Scourge" 2002רק בגלל Just Cause המילטון ויטני השלישי סדרת טלוויזיה 2002מאחורי הערבה 2: הסיפור האמיתי של לורה אינגלס וילדר Beyond the Prairie, Part 2: The True Story of Laura Ingalls Wilder צ'ארלס אינגלס סרט טלוויזיה 2002 Anna's Dream רוד מורגן סרט טלוויזיה 2003 CBS at 75 2003 אופרה וינפרי Oprah 2004 TV Land Moguls 2005 המופע של טוני דנזה The Tony Danza Show 2006 ברודוויי: הדור הבא Broadway: The Next Generation 2006 שנים עשר המושבעים Twelve Angry Men 2006 Wild Hearts בוב סרט טלוויזיה 2005 Annie's Point ריצ'רד איסון סרט טלוויזיה 2009 לקחת את וודסטוק Taking Woodstock הכומר דון 2009 חוק וסדר Law & Order רוג'ר ג'נקינס בפרק "Dignity" 2009–2010 Race צ'ארלס סטריקלנד 2010 Prudential פרסומת טלוויזיה 2010–2011 Yesterday, Today and Tomorrow סרט הולמרק 2011 Time After Time דיק וודסטיין סרט טלוויזיה Rizzoli & Isles פרופסור דוויין קרביץ בפרק "Rebel Without a Pause" 2012 The Music Teacher ריי סרט טלוויזיה של הולמרק 2013-2015, 2016 האמריקאים The Americans פרנק גאד סדרת טלוויזיה 2013 חוק וסדר: מדור מיוחד Law & Order: SVU נאת' רנדולף בפרק "Brief Interlude" צווארון לבן White Collar ויליאם וולקוט בפרק "Master Plan" 2014 האישה הטובה The Good Wife אד פראט בפרק "Dear God" 2016שיקגו PD Chicago P. D. אדם אמס בפרק "A Night Owl" 2016 אלמנטרי Elementary מיטש בארט בפרק "Henny Penny the Sky Is Falling" 2016 Conviction ארל סלאוויט בפרק "A Different Kind of Death" 2020 נאמנות עליונה The Comey Rule צ'אק רוזנברג מיני-סדרה2021 ספר לי את הסודות שלך Tell Me Your Secrets בודי לורד קלון The Unforgivableמייקל מלקולםסרט

הפקה
 (1996) What Love Sees - עוזר מפיק
 (1995) Summer of Fear - מפיק בפועל
 (2000) For All Time - מפיק בפועל
 (2000) Camping with Camus - מפיק

בימוי
 משפחת וולטון

קישורים חיצוניים


 ריצ'רד תומאס במסד הנתונים של אוף-ברודוויי

הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מנהטן: אישים
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:בוגרי אוניברסיטת קולומביה
קטגוריה:זוכי אמי בפריים טיים: שחקן ראשי בדרמה
קטגוריה:שחקנים ילדים אמריקאים
קטגוריה:אמריקאים שנולדו ב-1951